Mindre Meddelelser. 



„Giftige Skygger". Om ikke faa tropiske Træer 

 navnlig af Vortemælks-, Brødfrugt- og Terpentinfamilien 

 fortælles det af de rejsende, ofte efter de indfødtes Udsagn, 

 at de have en „giftig Skygge", det vil sige, at der fra dem 

 udstrømmer giftige Dunster, som gjøre det ubehageligt eller 

 endog livsfarligt at opholde sig under dem. Om mange er 

 det vistnok overdrevent, hvad der fortælles, eller ogsaa 

 virke de ikke paa samme Maade paa alle, og Meddeleren 

 af dette har saaledes aldrig fornummet den mindste Ube- 

 hagelighed ved at dvæle i Nærheden af eller i Skyggen af 

 nogle i Brasilien almindelige Buske af Terpentinfamilien 

 (Schinus-Slægten) , der dog skulde være giftige; om andre 

 gj ælder dette derimod sikkert ikke, hvad efterstaaende Med- 

 delelse af Botanikeren H.Karsten viser. Han er bekjendt 

 for sit mangeaarige Ophold i det nordlige Sydamerika, og 

 har der gjort Bekjendtskab med et Træ af Vortemælks- 

 familien, Manzanillen (Hippomane Manzanilla L.), der af 

 de indfødte frygtes som et af de giftigste. Naturforskerne 

 havde derimod begyndt at fatte Mistanke om , at denne 

 Frygt var ubegrundet, fordi en ældre rejsende, Jacquin, 

 havde meddelt, at han under et Regnskyl opholdt sig upaa- 

 klædt under et Manzanilla-Træ uden at lide mindste Skade. 

 Efter at Karsten imidlertid havde opholdt sig nogle Timer 

 under et lignende Træ for at samle Mælkesaft af det, 

 mærkede han en brændende Følelse over hele Kroppen, 

 som efterfulgtes af Hævelse især af Ansigtet, saa at Øjnene 

 den følgende Morgen næsten vare tillukkede og tillige saa 

 ømtaalige, at han under store Smerter maatte tilbringe flere 

 Dage i et fuldkommen mørkt Værelse. Efter tre Dages 

 Forløb tog Hævelsen af, og Huden begyndte at skalle af. 

 Der maatte altsaa af Træet være afsondret et flygtigt Stof, 

 som var blevet optaget af den fugtige Hud og Slimhinderne 

 og havde fremkaldt Sygdommen ; at Jacquin ikke mærkede 

 noget, kan forklares deraf, at Regnvandet optog og uska- 

 deliggjorde dette Stof. Som andre særlig giftige Træer 

 nævner han R h u s - Slægten, af hvilken enkelte Arter plantes 

 i vore Haver. 



